open-index/open-wikipedia-markdown huggingface dataset:
கிரீடிக்

**கிரிடிக்** (**Giridih**) இந்தியாவின் ஜார்கண்ட் மாநிலத்தின் கிரிடிக் மாவட்டத்தின் நிர்வாகத் தலைமையிட நகரமும், நகராட்சியும் ஆகும். 1972-க்கு முன்னர் இம்மாவட்டப் பகுதிகள் ஹசாரிபாக் மாவட்டத்தில் இருந்தது. *கிரி* எனும் இந்தி மொழி சொல்லுக்கு *மலை* என்றும், உள்ளூர் மொழியில்  *டிக்* என்பதற்கு *நிலம்* என்றும் பொருள். கிரிடிக் நகரம் மலைகளால் சூழப்பட்ட நிலப்பகுதியாக இருப்பதால் இதற்கு கிரிடிக் எனப்பெயராயிற்று. 

இந்தியப் புள்ளியியல் கழகத்தின் ஒரு கிளை கிரிடிக் நகரத்தில் உள்ளது. மேலும் இந்நகரத்தில் தேசிய மாதிரி சர்வே அமைப்பின் கிளையும் உள்ளது. 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  கிரிடிக் நகரத்தின் மொத்த மக்கள்தொகை 1,14,533	ஆகும். அதில் ஆண்கள் 59,966 மற்றும் பெண்கள்  54,567 உள்ளனர்.  ஆறு வயதிற்குட்பட்ட குழந்தைகள் 15,783 ஆகவுள்ளனர். பாலின விகிதம் 1000 ஆண்களுக்கு, 910 பெண்கள் வீதம் உள்ளனர். சராசரி எழுத்தறிவு  84.71% ஆகவுள்ளது. மக்கள்தொகையில் இந்துக்கள் 67.66%, முஸ்லீம்கள் 30.31%, சமணர்கள் , கிறித்தவர்கள் 0.84% மற்றும் பிற சமயத்தவர்கள் 1.19%  ஆகவுள்ளனர்.

## போக்குவரத்து

### தொடருந்து
கிரிடிக் தொடருந்து நிலையம் ஒரு நடைமேடைக் கொண்டது.  இங்கிருந்து மதுப்பூர், கொல்கத்தா மற்றும் பாட்னா செல்வதற்கு தொடருந்துகள் உள்ளது.

### சாலைகள்
தேசிய நெடுஞ்சாலை எண் 19 (பழைய எண் 2) பெரும் தலைநெடுஞ்சாலை இந்நகரத்திற்கு வெளிப்புறம் வழியாகச் செல்கிறது. இந்நகர வெளியூர் பேருந்து நிலையத்திலிருந்து  தன்பாத், பொகாரோ, ஹசாரிபாக், தேவ்கர், ஆசன்சோல், கொல்கத்தா, ஹவுரா, பாட்னா, ராஞ்சி மற்றும் ஜம்சேத்பூர் போன்ற முக்கிய நகரகளுக்கு பேருந்துகள் இயக்கப்படுகிறது.

## பொருளாதாரம்
கிரிடிக்கில் மைக்கா மற்றும் நிலக்கரிச் சுரங்கங்கள் அதிகம் கொண்டது. இகு மென்மையான இரும்பு தயாரிக்கப்படுகிறது. இந்தியாவின் ஏழ்மையான மாவட்டங்களில் ஒன்றாக கிரீடீஹ் மாவட்டம் 2006-இல் அறிவிக்கப்பட்டது. ஜார்கண்ட் மாநிலத்தின் பிற்படுத்தப்பட்ட பகுதிகளுக்கான நிதியினை பெறும் 21 மாவட்டங்களில் இதுவும் ஒன்றாகும். 
## மேற்கோள்கள்

## வெளி இணைப்புகள்
* Official website of the Giridih district
* 

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:கிரீடீஹ் மாவட்டம்
பொம்மம்பட்டி

**பொம்மம்பட்டி** (BOMMAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  111  குடும்பங்கள் உள்ளன. கிராமத்தின் மொத்த மக்கள் தொகையானது 400 ஆகும். இதில் ஆண்கள் எண்ணிக்கை  219, பெண்களின் எண்ணிக்கை 181 என உள்ளது. மக்களின் கல்வியறிவு விகிதமானது  70.09 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அலிபாடிக் சேர்மம்

[வலது|thumb|220x220px| வளையமற்ற  அலிபாடிக் சேர்மம் ( [பியூட்டேன் ) ]]
வலது|thumb|180x180px| வளைய அலிபாடிக் / நறுமணமற்ற சேர்மம்( வளையபியூட்டேன் )
கரிம வேதியியலில், ஹைட்ரோகார்பன்களானவை (கார்பன் மற்றும் ஐதரசன் ஆகிய இரண்டு தனிமங்களால் மட்டுமே உருவாக்கப்பட்டவை) இரண்டு பிரிவுகளாகப் பிரிக்கப்படுகின்றன: அவை அரோமேடிக் சேர்மங்கள் மற்றும் அலிபாடிக் சேர்மங்கள் அல்லது அரோமேடிக் அல்லாத சேர்மங்கள் என்பவையாகும். அலிபாடிக் சேர்மங்கள் வளைய சேர்மங்களாகவும் இருக்கலாம்; இருப்பினும், ஹூக்கலின் விதிக்குக் கீழ்ப்படிந்த பை பிணைப்புகளைக் கொண்ட ஐதரோகார்பன்கள் மாறாக அரோமேடிக் சேர்மங்களாகக் கருதப்படுகின்றன.  அலிபாடிக் சேர்மங்கள் எக்சேன் போன்ற நிறைவுற்ற சேர்மங்களாகவோ, அல்லது எக்சீன் மற்றும் எக்சைன் போன்ற நிறைவுறாத சேர்மங்களாகவோ இருக்கின்றன. திறந்த கரியணுத் தொடரைக் கொண்ட சேர்மங்கள் (நேராகவோ அல்லது கிளைத்ததாகவோ) எந்த வகையிலும் வளையங்களைக் கொண்டிருக்கவில்லை, இதனால் அவை அலிபாடிக் ஆகும்.

## அமைப்பு
அலிபாடிக் சேர்மங்கள் நிறைவுற்றவையாக, ஒற்றை பிணைப்புகள் கொண்ட ஆல்க்கேன்களாக அல்லது நிறைவுறாதவையாக, இரட்டை பிணைப்புகள் கொண்ட ஆல்க்கீன்களாக அல்லது மூன்று பிணைப்புகள் கொண்ட ஆல்க்கைன்களாக இருக்கக் கூடும். ஐதரசனைத் தவிர, மற்ற கூறுகள் கரியணுத் தொடருடன் பிணைக்கப்பட முடியும். ஐதரசனைத் தவிர இதர மிகவும் பொதுவான தனிமங்கள் ஆக்ஸிஜன், நைட்ரஜன், கந்தகம் மற்றும் குளோரின் ஆகியவை ஆகும். 

மிகவும் எளிய அலிபாடிக் சேர்மம் மீத்தேன் (CH4) ஆகும். 

## பண்புகள்
பெரும்பாலான அலிபாடிக் சேர்மங்கள் எளிதில் எரியக்கூடியவையாக உள்ளன. இதன் காரணமாக ஐதரோகார்பன்கள் எரிபொருளாகப் பயன்படுத்தப் படுகின்றன. அதாவது, பன்சன் சுடரடுப்புகளில் மீத்தேன் மற்றும் திரவமாக்கப்பட்ட இயற்கை எரிவாயு (எல்.என்.ஜி) மற்றும் பற்றவைப்பில் எத்தீன் ( அசிட்டிலீன்) ஆகியவை பயன்படுத்தப்படுகின்றன. 

## அலிபாடிக் சேர்மங்கள் அல்லது அரோமேடிக் தன்மையற்ற கரிமச்சேர்மங்களுக்கான எடுத்துக்காட்டுகள்
மிக முக்கியமான அலிபாடிக் சேர்மங்கள்: 

* n-, ஐசோ- மற்றும் வளைய- ஆல்க்கேன்கள் (நிறைவுற்ற ஐதரோகார்பன்கள்) 
* n-, ஐசோ- மற்றும் வளைய- ஆல்க்கேன்கள் மற்றும் - ஆல்க்கீன்கள் அல்லது ஆல்க்கைன்கள் (நிறைவுறா ஐதரோகார்பன்கள்). 

குறைந்த மூலக்கூறு அலிபாடிக் சேர்மங்களின் முக்கிய எடுத்துக்காட்டுகள் கீழே உள்ள பட்டியலில் காணப்படுகின்றன (கார்பன்-அணுக்களின் எண்ணிக்கையால் வரிசைப்படுத்தப்பட்டுள்ளது): 

## குறிப்புகள்

பகுப்பு:கரிமச் சேர்மங்கள்
வெங்குவாங்கோவ் சுரங்கம்

**வெங்குவாங்கோவ் சுரங்கம்** *(Wengquangou mine)* சீன நாட்டின் லியாவோனிங் மாகாணத்தில் அமைந்துள்ள போரான் சுரங்கமாகும். சீனாவின் மிகப்பெரிய போரான் சுரங்கமாக வெங்குவாங்கோவ் சுரங்கம் கருதப்படுகிறது. இச்சுரங்கத்தில் 7.23 சதவீத தரமதிப்புள்ள போரான் 21.9 மில்லியன் டன்கள் இருப்பில் இருக்கலாமென மதிப்பிடப்பட்டுள்ளது. 
## மேற்கோள்கள்

பகுப்பு:சீனாவில் உள்ள போரான் சுரங்கங்கள்
சர்ச்சில் அருவி

**சர்ச்சில் நீர்வீழ்ச்சி** (Churchill Falls) என்பது ஒரு மிகப்பெரிய நீர்வீழ்ச்சியாகும். இது கனடாவில் உள்ள நியூஃபவுன்லாந்து மற்றும் லேப்ரடார் வழி பாய்கின்ற சர்ச்சில் நதிக்கரையில் உயரமான பகுதியில் அமைந்துள்ளது. இது கனடாவில் உள்ள மிகச்சிறந்த  இயற்கை வளங்களின் ஒன்றாக கருதப்படுகிறது. இதிலிருந்து ஒரு பிரிவானது அருவி தோன்றும் இடத்தில் பல அடுக்குகளின் இடையே பாய்கிறது. இதன் விளைவாக ஒரு சிறிய ஓடை பழங்காலத்தில் அந்த அமைந்த ஆற்றங்கரையின் வழியாக பாய்ந்து செல்கிறது அது அங்குள்ள பாறைகளில் மோதி துளித்துளிகளாக   சிதறிப் பாய்கிறது.

## பெயர்கள்
ஜான் மெக்லீன் இந்த நீர் வீழ்ச்சியை பேரருவி என்றே அழைத்தார். சர்ச்சில் நதிக்கரை அக்காலத்தில் |பூர்வகுடி மக்களால் பேராறு என்றே அழைக்கப்பட்டது. அது இன்றளவும் தொடர்கிறது. இந்தப் பகுதியில் வாழ்ந்து வரும் இன்னு என்ற பூர்வகுடி மக்கள் அந்த நீர்வீழ்ச்சிக்கு பட்சிசேட்ஸ்சவனா என்ற ஒரு தனிப்பெயரையும் கொண்டிருந்தனர். கேப்டன் வில்லியம் மார்டின் 1821 ஆம் ஆண்டு லேப்ரடார் ஆளுநர் சார்லஸ் ஆமில்டனின் நினைவாக நீர்வீழ்ச்சியின் பெயரை ஆமில்டன் நீர்வீழ்ச்சி என்று மாற்றினார். இருந்தாலும் நீர்வீழ்ச்சியானது பேரருவி அல்லது மெக்லீன் அருவி எனவே அழைக்கப்பட்டது. பிப்ரவரி முதல் நாள் 1965 ஆம் ஆண்டில் கனடிய மாகாணமான நியூபவுண்ட்லாந்து மற்றும் லாப்ரடாரின் முதன்மை அமைச்சர் ஜோய் ஸ்மால்வுட் என்பவர் இந்த நீர்வீழ்ச்சியை நீர்மின்சக்தி திட்டத்திற்கு பயன்படுத்திக் கொள்ள ஒப்புதலளித்த பிரிட்டனின் முன்னாள்  பிரதமரான வின்ஸ்டன் சர்ச்சிலின் பெயரைச் சூட்டினார்.

## வரலாறு
இந்த நீர்வீழ்ச்சி அங்குள்ள  பழங்குடி  மக்களுக்கு ஒரு தனித்துவமிக்க அடையாளமாகும். அவர்கள் இந்த நீர்வீழ்ச்சியை அடைவதை மரணத்தின் அடையாளமாக கருதினர் and maintained a strong taboo against visiting into the early 20th century.. 1839 ஆம் ஆண்டு ஸ்காட்லாந்து மற்றும் கனடா வணிகர்களால் அமைந்த ஒரு குழுவானது ஒரு நதிவழிப்பாதையை வடமேற்கு லாப்ரடர் வழியிலும் தென்கிழக்கு லாப்ரடர் வழியிலும் அமைப்பதற்கு வேண்டுகோள் விடுத்தது. இதன் மூலம்  ஐரோப்பியர்கள் அந்த இடத்தை  வந்தடைவதற்கு பேருதவி புரியும் என்று அவர்கள் கருதினர். அக்குழுவின் தலைவர் ஜான் மெகல்லன், அந்த நீர்வீழ்ச்சியால் சர்ச்சில் நகரத்தை அடையும் நேர்பாதை தடுக்கப்படுவதைக் கண்டு பின்வாங்கினாலும் நீர்வீழ்ச்சியின் மகத்துவம் அவரைப் பெரிதும் கவர்ந்தது.

1894 ஆம் ஆண்டு கனடாவைச் சேர்ந்த ஆல்பர்ட் பீட்டர் லோ அந்த  நீர்வீழ்ச்சிக்கு வந்து சேர்ந்தார். 1915 ஆம் ஆண்டு  நீர் மின் சக்தியை உருவாக்குவதற்கான திட்டமொன்று உருவாக்கப்பட்டது. ஆனால், அது மிகுந்த பொருட் செலவினை உண்டாக்கும் என்பதால் அத்திட்டம் கைவிடப்பட்டது. பின்னர் அங்கு இரும்புத் தாது எடுப்பதற்காகச் சுரங்கங்களை அமைக்கப்பட்டதால் 1954இல் அத்திட்டம் செயலாற்றப் படுவதற்கு உரியதாக அமைந்தது. 1967ஆம் ஆண்டில் இத்திட்டம் மீண்டும் நடைமுறைக்கு கொண்டுவரப்பட்டது. 1970ஆம் ஆண்டு இதன் கட்டுமானப்பணி முடிவு பெற்றது. சர்ச்சில் நதியின் நீர் இதன் மூலம் ஒரு நீர்தேக்கத்திற்கு திருப்பப்பட்டது. அந்த நீர்த்தேக்கத்தில் நீர்மட்டமானது அதிகபட்ச அளவினை எட்டியபிறகு உபரி நீரானது நீர்வீழ்ச்சியில் விடப்படுகிறது. அச்சமயத்தில் நீர்வீழ்ச்சியின் விழும் நீரின் அளவு, நீர்வீழ்ச்சியின் பழைய அளவில்  10% மட்டுமாகவே உள்ளது. இவ்வாறு உபரி நீரானது நீர்வீழ்ச்சியில் விடப்படுவது பத்து ஆண்டுகளுக்கு ஒருமுறைதான் நடக்கிறது.

## பெருமைகள்
அந்த  நதிக்கரைக்கு அருகே உள்ள ஒரு நகரத்திற்கு நீர்வீழ்ச்சியின் பெயரானது  சூட்டப்பட்டுள்ளது

## மேற்கோள்கள்

பகுப்பு:கனடாவின் அருவிகள்
ஜுராசிக் பார்க் (பக்கவழி நெறிப்படுத்துதல்)

**ஜுராசிக் பார்க்** என்பது பொதுவாக *[[ஜுராசிக் பார்க்|ஜுராசிக் பார்க் உரிமைக்குழுமத்தைக்]]* குறிக்கும். இது கற்பனையான ஒரு கேளிக்கைப் பூங்காவை மையமாகக் கொண்ட நூல்கள், திரைப்படங்கள் மற்றும் நிகழ்பட ஆட்டங்களின் தொடர் ஆகும். 

## கலை, பொழுதுபோக்கு மற்றும் ஊடகம்
### புதினமும் திரைப்படத் தழுவல்களும்
*''ஜுராசிக் பார்க்'' (புதினம்), 1990-இல் மைக்கேல் கிரைட்டன் எழுதி வெளியிட்ட புதினம்.
**''ஜுராசிக் பார்க்'' (திரைப்படம்), மேற்சொன்ன புதினத்தின் தழுவலாக 1993-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்.  
***[[த லொஸ்ட் வேர்ல்ட்: ஜுராசிக் பார்க்]]* (1997), தொடரின் இரண்டாம் திரைப்படம்.
***[[ஜுராசிக் பார்க் III]]* (2001), தொடரின் மூன்றாம் திரைப்படம்.

## மேலும் பார்க்க
*ஜுராசிக் வேர்ல்ட் (பக்கவழி நெறிப்படுத்துதல்)
*லொஸ்ட் வேர்ல்ட் (பக்கவழி நெறிப்படுத்துதல்)
ஜுராசிக் வேர்ல்ட் (பக்கவழி நெறிப்படுத்துதல்)

**ஜுராசிக் வேர்ல்ட்** என்பது பின்வருவனவற்றைக் குறிக்கலாம்:

## திரைப்படங்கள்
**[[ஜுராசிக் வேர்ல்ட்]]* (2015), ஒட்டுமொத்த ஜுராசிக் பார்க் தொடரின் நான்காம் திரைப்படம். 
**[[ஜுராசிக் வேர்ல்ட்: ஃபாலன் கிங்டம்]]* (2018), தொடரின் ஐந்தாம் திரைப்படம்.
**[[ஜுராசிக் வேர்ல்ட் டொமினியன்|ஜுராசிக் வேர்ல்ட்: டொமினியன்]]* (2022), தொடரின் ஆறாம் திரைப்படம்.

## மேலும் பார்க்க
* ஜுராசிக் பார்க் (பக்கவழி நெறிப்படுத்துதல்)
அர்மாந்தோ இயனூச்சி

**அர்மாந்தோ ஜியோவான்னி இயனூச்சி ()**  (; பிறப்பு 28 நவம்பர் 1963) ஒரு சுகாட்லாந்திய நகைச்சுவையாளர், எழுத்தாளர்,  மற்றும் இயக்குநர் ஆவார்.

எச்பிஓ தொலைக்காட்சித் தொடர் *வீப்* இனை உருவாக்கியவர் இவரே. இத்தொடரிற்கு இரண்டு எம்மி விருதுகளை வென்றார்

## மேற்கோள்கள்

## வெளியிணைப்புகள்
* Armando Iannucci on Twitter
* Profile at the *[[பிபிசி]]*
* Column archive at *[[தி கார்டியன்]]*
* 
* 
* 
* 
* 
* 
* Armando Iannucci Interview, *[[New Statesman]]*, மார்ச்சு 2010
* Armando Iannucci interview, *[[LeftLion]]* Magazine
* Hislop/Iannucci : Trump, Blair, Stalin and post-truth satire published by the பிரித்தானிய அருங்காட்சியகம்

பகுப்பு:1963 பிறப்புகள்
பகுப்பு:வாழும் மக்கள்
மியார்கைரைட்டு

**மியார்கைரைட்டு** *(Miargyrite)* என்பது AgSbS2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வெள்ளி, ஆண்டிமனி ஆகிய தனிமங்களின் சல்பைடு உப்பே மியார்கைரைட்டு என வகைப்படுத்தப்படுகிறது. கியூபோர்கைரைட்டு கனிமத்தினுடைய இரண்டாவது வடிவம் மியார்கைரைட்டு என கருதப்படுகிறது. 1824 ஆம் ஆண்டு செருமனியின் பிரீல்பெர்க்கு மாவட்டத்தில் அசலாக இக்கனிமம் கண்டுபிடிக்கப்பட்டது. அடுத்தடுத்து வெள்ளி வெட்டி எடுக்கப்படும் இடங்கள் பலவற்றிலும் இது காணப்பட்டது. வழக்கமாக தாழ்வெப்பநிலை நீர்வெப்ப படிவுகளில் தோன்றும் மியார்கைரைட்டு கருப்பு நிறத்தில் உலோகத்தன்மை கொண்ட படிகங்களாக கிடைக்கிறது. அடர் சிவப்பு நிற உள்ளக எதிரொளிப்பை வெளிப்படுத்துகிறது. படிகத்தின் கீற்றும் சிவப்பு நிறத்தை காட்டுகிறது. 

பன்னாட்டு கனிமவியல் சங்கம் மியார்கைரைட்டு கனிமத்தை May என்ற குறியீட்டால் அடையாளப்படுத்துகிறது.

சிறிய என்ற பொருள் கொண்ட கிரேக்க மொழிச் சொல்லான் மியோன் என்பதிலிருந்தும் வெள்ளி என்ற பொருள் கொண்ட ஆர்கைரோசு என்ற சொல்லில் இருந்தும் மியார்கைரைட்டு என்ற பெயர் வருவிக்கப்பட்டுள்ளது. வெள்ளி சல்பைடுகளிலுள்ள வெள்ளியை விட இதன் வெள்ளி அளவு குறைவாகும். 

## மேற்கோள்கள்

பகுப்பு:சல்பைடு கனிமங்கள்
பகுப்பு:சல்போவுப்புக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:வெள்ளி கனிமங்கள்
பகுப்பு:ஆண்டிமனி கனிமங்கள்
லொஸ்ட் வேர்ல்ட் (பக்கவழி நெறிப்படுத்துதல்)

**லொஸ்ட் வேர்ல்ட்** என்பது பின்வருவனவற்றைக் குறிக்கலாம்:

## புதினமும் திரைப்படத் தழுவலும்
* த லொஸ்ட் வேர்ல்ட் (கிரைட்டன் புதினம்), 1995-இல் மைக்கேல் கிரைட்டன் எழுதி வெளியிட்ட புதினம்.
* த லொஸ்ட் வேர்ல்ட்: ஜுராசிக் பார்க், மேற்சொன்ன புதினத்தின் தழுவலாக 1997-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்.  

## மேலும் பார்க்கவும்
* தொலைந்த நகரங்கள்
தும்கா

**தும்கா** (**Dumka**), இந்தியாவின் ஜார்கண்ட் மாநிலத்தின் தும்கா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இதனருகே அமைந்த நகரம் தேவ்கர் ஆகும். 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  23  வார்டுகளும்,   8,995 வீடுகளும் கொண்ட தும்கா நகரத்தின் மொத்த மக்கள்தொகை  47,584 ஆகும். அதில் ஆண்கள் 25,364 மற்றும் பெண்கள் 22,220  உள்ளனர்.  ஆறு வயதிற்குட்பட்ட குழந்தைகள் 5,371 (11.29%) ஆகவுள்ளனர். பாலின விகிதம் 1000 ஆண்களுக்கு,   876 பெண்கள் வீதம் உள்ளனர். சராசரி எழுத்தறிவு  89.92%  ஆகவுள்ளது. மக்கள்தொகையில் இந்துக்கள் 88.25%, முஸ்லீம்கள் 8.46%,  கிறித்தவர்கள் 2.70% மற்றும் பிறர்  0.59% ஆகவுள்ளனர்.

## போக்குவரத்து

### சாலைகள்
அருகமைந்த தேவ்கர் பகவல்பூர், இராம்பூர்காட், ராஞ்சி நகரங்களுடன் பேருந்து வசதிகள் கொண்டது.

## தட்பவெப்பம்

## மேற்கோள்கள்

## வெளி இணைப்புகள்
* Official Site
* Tourist Places in Dumka
* Santal-Tribes of Dumka
* Media coverage of Engg college in Dumka.
* Tools Room and Training Centre(GTRTC) Dumka

பகுப்பு:தும்கா மாவட்டம்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
வளைய ஆக்டீன்

**வளைய ஆக்டீன்** *(Cyclooctene)* என்பது எட்டு உறுப்புகளைக் கொண்டிருக்கும் ஒரு வளைய ஆல்கீன் சேர்மமாகும். இதை சைக்ளோ ஆக்டீன் என்றும் அழைக்கலாம். ஓர் எளிய வளைய ஆல்கீன் என்பதாலும், ஒருபக்கம் மற்றும் மாறுபக்கம் ஆகிய இரண்டு வகை மாற்றியன்களாகவும் தோன்ற முடியும் என்பதாலும் இச்சேர்மம் முக்கியத்துவம் பெறுகிறது. நிலைப்புத் தன்மை மிகுந்த ஒருபக்க மாற்றிய வடிவம் பொதுவாகத் தோன்றுகிறது. இவ்வடிவத்தின் கட்டமைப்பைப் பொறுத்தவரையில் பல்வேறு உறுதிப்பாடுகளை இது ஏற்றுக் கொண்டாலும் அதில் நிலையான உறுதிப்பாடு நாடா வடிவமாகும்;. மாறுபக்க வடிவ மாற்றியமானது 8 கார்பன் உறுப்புக்கு சமமான வளையயெக்சேனின் நாற்காலி வடிவ உறுதிப்பாடு நிலைப்புத்தன்மை கொண்ட்தாக உள்ளது.    
 
## மேற்கோள்கள்
 
## புற இணைப்புகள்
*

பகுப்பு:வளைய ஆல்க்கீன்கள்
பகுப்பு:எட்டு உறுப்பு வளையங்கள்
த சர்ச்சர்ஸ்

**த சர்ச்சர்ஸ்** என்பது 1956 ஆம் ஆண்டு யோவான் போர்டு இயக்கிய மேற்கத்திய திரைப்படமாகும். இது 1954 ஆம் ஆண்டு ஆலன் லி மே எழுதிய புதினத்தைை அடிப்படையாக கொண்டதாகும். டெக்சாஸ் மற்றும் அமெரிக்க இந்தியர்களுக்கு இடையே நடைபெற்ற போரின்போது நிகழ்ந்ததாக இந்த திரைப்படத்தின் கதை அமைக்கப்பட்டிருக்கும். இதில் யோவான் வேய்ன் நடுத்தர வயதுள்ள உள்நாட்டு போர் முதுவராக நடித்திருந்தார். தனது தத்தெடுக்கப்பட்ட அண்ணன் மகனுடன் இணைந்து  ஆண்டுக்கணக்கில்  தன் கடத்தப்பட்ட  அண்ணன் மகளை  தேடும் கதாபாத்திரத்தில்  யோவான் வேய்ன் நடித்திருந்தார் . திரைப்பட விமர்சகர் ரோஜர் எபெர்ட் வேய்னின் கதாபாத்திரமான, ஈதன் எட்வர்ட்ஸ், போர்டு மற்றும் வேய்ன் உருவாக்கிய கதாப்பாத்திரங்களிலேயே வலிந்து கருத்தீர்க்கிற ஒரு கதாபாத்திரம் என கருதினார்.

இந்தத் திரைப்படம் வணிகரீதியாக  வெற்றி பெற்ற திரைப்படமாகும். இது வெளியிடப்பட்ட காலத்திலிருந்து  ஒரு தலை சிறந்த படைப்பாக கருதப்படுகிறது.  மேலும்  இதுவரை தயாரிக்கப்பட்ட  படங்களிலேயே சிறந்த மற்றும் செல்வாக்கு மிகுந்த திரைப்படங்களில் ஒன்றாக கருதப்படுகிறது. 2008 ஆம் ஆண்டு அமெரிக்க திரைப்பட நிறுவனம் இந்தத் திரைப்படத்தை தலைசிறந்த அமெரிக்க மேற்கத்திய திரைப்படமென பெயரிட்டது. இதே நிறுவனம் 2007 ஆம் ஆண்டில் எக்காலத்திலும் தயாரிக்கப்பட்ட தலைசிறந்த அமெரிக்க திரைப்படங்களின் பட்டியலில் 12 ஆம் இடத்தை இந்த திரைப்படத்திற்கு கொடுத்தது. என்டர்டைன்மென்ட் வீக்லி எனும் பத்திரிக்கை இந்தத் திரைப்படத்தை தலைசிறந்த மேற்கத்திய திரைப்படம் என பெயரிட்டது. 2012 ஆம் ஆண்டில் சர்வதேச திரை விமர்சகர்களின் பார்வைகளை அடிப்படையாகக் கொண்டு பிரித்தானிய திரைப்பட நிறுவனத்தின் சைட் அண்ட் சவுண்ட் பத்திரிக்கை இந்தத் திரைப்படத்தை எக்காலத்திலும் தயாரிக்கப்பட்ட ஏழாவது தலை சிறந்த திரைப்படம் என தரவரிசைப்படுத்தியது. 2008 ஆம் ஆண்டு பிரெஞ்சு பத்திரிக்கையான கஹியர்ஸ் டு சினிமா த சர்ச்சர்ஸ் திரைப்படத்திற்கு எக்காலத்திலும் தயாரிக்கப்பட்ட 100 தலைசிறந்த திரைப்படங்களின் பட்டியலில் பத்தாவது இடத்தைக் கொடுத்தது.

1989 ஆம் ஆண்டு த சர்ச்சர்ஸ் திரைப்படம் ஐக்கிய அமெரிக்காவின் காங்கிரஸ் நூலகத்தால் "கலாச்சார ரீதியாக, வரலாற்று ரீதியாக மற்றும் அழகியல் ரீதியாக முக்கியத்துவம் வாய்ந்த" திரைப்படம் என தேர்ந்தெடுக்கப்பட்டது. அமெரிக்க தேசிய திரைப்பட பதிவேட்டில் பாதுகாக்கப்பட தேர்ந்தெடுக்கப்பட்டது. பதிவேட்டிற்கென தேர்ந்தெடுக்கப்பட்ட முதல் 25 படங்களில் இந்த திரைப்படமும் ஒன்றாகும்.

## உசாத்துணை

பகுப்பு:வார்னர் புரோஸ். திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:1956 திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:யூட்டாவில் படமாக்கப்பட்ட திரைப்படங்கள்
வளைய ஆக்டாடையீன்

**வளைய ஆக்டாடையீன்** *(Cyclooctadiene)* என்பது (CH2)4(C2H2) என்ற வாய்ப்பாடால் குறிக்கப்படும் பல்வேறு வளைய டையீன்களை விவரிக்கிறது. சைக்ளோ ஆக்டாடையீன் என்ற பெயராலும் இதை அழைக்கலாம். ஒருபக்க மாற்றியன்கள் மட்டுமே இதில் முக்கியத்துவம் பெறுகின்றன. 1,2-அல்லீன், 1,3-அல்லீன், 1,4-அல்லீன், மற்றும் 1,5- அல்லீன் என்ற நான்கு வகையான மாற்றியன்கள் அறியப்படுகின்றன. 1,3-வளைய ஆக்டாடையீன் மற்றும் 1,5- வளைய ஆக்டாடையீன் என்ற இணைக்கப்பட்ட மாற்றியன்கள் பொதுவாகத் தோன்றும் வளைய ஆக்டாடையீன்களாகும். இவை இடைநிலை உலோகங்களுக்கான ஈந்தணைவிகளாக பயன்படுத்தப்படுகின்றன. இந்த டையீன்கள் நிறமற்றவையாகவும் எளிதில் ஆவியாகக் கூடியனவாகவும் உள்ளன . 

## மேற்கோள்கள்
 
## புற இணைப்புகள்
*1,5-Cyclooctadiene

பகுப்பு:வளைய ஆல்க்கீன்கள்
பகுப்பு:தையீன்கள்
பகுப்பு:எட்டு உறுப்பு வளையங்கள்
பகுப்பு:நீரகக்கரிமங்கள்
கார்புரோமால்

**கார்புரோமால்** *(Carbromal)* என்பது மயக்கமருந்து அல்லது தூக்க மருந்து என வகைப்படுத்தப்படுகிறது. 1909 ஆம் ஆண்டு பேயர் இம்மருந்தைத் தொகுப்பு முறையில் தயாரித்தார். 

## தயாரிப்பு

டையெத்தில்மலோனிக் அமிலம் கார்பாக்சில் நீக்கம் செய்யப்பட்டு 2-எத்தில்வலெரிக் அமிலமாக மாற்றப்படுகிறது. பின்னர் எல்-வோலார்டு-செலின்சுகி வினை வழியாக α-புரோமோ-α-எத்தில்பியூட்டைரைல் புரோமைடாக மாற்றப்படுகிறது. பிறகு யூரியாவுடன் இது வினைபுரிந்து கார்புரோமால் (**4**) உருவாகிறது.

## மேற்கோள்கள்

பகுப்பு:யூரியாக்கள்
பகுப்பு:கரிம புரோமைடுகள்
பகுப்பு:தூக்க மருந்துகள்
சூரஜ்பூர்

**சூரஜ்பூர்** (**Surajpur**) இந்தியாவின் சத்தீஸ்கர் மாநிலத்தின் சூரஜ்பூர் மாவட்டத்தின் நிர்வாகத் தலைமையிடமும், நகராட்சியும் ஆகும்.  மாநிலத் தலைநகரம் இராய்ப்பூருக்கு வடக்கே 256 கி.மீ. தொலைவில் சூரஜ்பூர் நகரம் உள்ளது. தேசிய நெடுஞ்சாலை எண் 43 இந்நகரத்தின் வழியாகச் செல்கிறது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 15 வார்டுகளும், 4,397 வீடுகளும் கொண்ட நகரத்தின் மொத்த மக்கள்தொகை  20,189 ஆகும். அதில் ஆண்கள் 10,430 மற்றும் பெண்கள் 9,759  உள்ளனர்.  ஆறு வயதிற்குட்பட்ட குழந்தைகள் 2649 (13.12%)  ஆகவுள்ளனர். பாலின விகிதம் 1000 ஆண்களுக்கு, 867  பெண்கள் வீதம் உள்ளனர். சராசரி எழுத்தறிவு 79.89% ஆகவுள்ளது. மக்கள்தொகையில் இந்துக்கள் 82.40%, முஸ்லீம்கள் 13.73%, சமணர்கள் 1.69%, கிறித்தவர்கள் 1.49% மற்றும் பிறர் 0.69  ஆகவுள்ளனர்.

## போக்குவரத்து

### சாலைகள்
கட்னி-பிலாஸ்பூர்-ராய்ப்பூர், பிலாய் நகரங்களை இணைக்கும் தேசிய நெடுஞ்சாலை எண் 43 சூரஜ்பூர் நகரத்தின் வழியாகச் செல்கிறது.

### வானூர்தி நிலையம்
அருகமைந்த வானூர்தி நிலையம் இராய்ப்பூரில் உள்ளது.

### தொடருந்து நிலையம்
சுரஜ்பூர் நகத்திற்கு வடக்கே 6 கி.மீ.  தொலைவில் சூரஜ்பூர் ரோடு தொடருந்து நிலையம் உள்ளது. சூரஜ்பூர் ரோடு தொடருந்து நிலையத்திலிருந்து துர்க், ஷடோல், அம்பிகாபூர் நகரங்களுக்கு பயணியர் வண்டிகள் உள்ளது.
## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
குறுக்க பலபடி

thumb| பாலிஎதிலீன் டெரெப்தாலேட் (பி.இ.டி) ஒரு பொதுவான குறுக்க பலபடி ஆகும்.
**குறுக்க பலபடிகள்** (Condensation polymers) என்பவை ஏதாவதொரு குறுக்க வினையின் மூலம் உருவான பலபடிகள் ஆகும். குறுக்க வினைகளில் மூலக்கூறுகள் ஒன்றோடொன்று இணைந்து அவற்றிலிருந்து மெத்தனால் அல்லது நீர் போன்ற சிறிய மூலக்கூறுகளை இழந்து ஒரு மூலக்கூற்றை உருவாக்கும். குறுக்க பலபடிகள் என்பவை குறுக்க பலபடியாக்கல் வினைகளால் உருவானவையாகும். இத்தகைய வினைகள் மூலக்கூறுகளுக்கிடையே வெவ்வெறு நிலைகளிலான பலபடியாக்கல் மற்றும் குறுக்க வினையால் உறுவான குறுக்க சங்கிலித்தொடர் பலபடியாக்கல் ஆகும். ஒரு பலபடியானது ஒற்றை மூலக்கூறுகளின் செயலுறு இடங்களில் தொடர் வினையின் காரணமாகவும் உருவாகின்றது. பலபடியாக்கல் வினையின் மிக முக்கியமான வடிவங்கள் கரியணுத் தொடர் பலபடியாக்கல் மற்றும் பல்சேர்க்கை வினைகள் ஆகும். இவை இரண்டுமே சேர்க்கைப் பலபடிகளைத் தருகின்றன. 

குறுக்க பலபடியாக்கல் என்பது படிநிலை - வளர்ச்சி பலபடியாக்கலின் ஒரு வடிவம் ஆகும். இரு வேதிவினைக் குழுக்கள் கொண்ட ஒருமங்களைக் கொண்டு, அதாவது இரண்டு வினைத்திறன் மிக்க இறுதித் தொகுதிகளைக் கொண்ட சேர்மங்களைக் கொண்டு நேரியல் பலபடிகள் உற்பத்தி செய்ய முடியும். பொதுவான குறுக்கப் பலபடிகளில் பாலிஅமைடுகள், பாலிஅசிட்டால்கள் மற்றும் புரதங்கள் ஆகியவை அடங்கும்.   

## பாலிஅமைடுகள்
குறுக்க பலபடிகளில் ஒரு முக்கியமான வகை பாலிஅமைடுகள் ஆகும். அவை கார்பாக்சிலிக் அமிலம் மற்றும் ஒரு அமீன் ஆகியவற்றின்  வினையிலிருந்து உருவாகின்றன. எடுத்துக்காட்டுகளில் நைலான்கள் மற்றும் புரதங்கள் ஆகியவை அடங்கும். அமினோ-கார்பாக்சிலிக் அமிலங்களிலிருந்து தயாரிக்கப்படும் போது, எ.கா. அமினோ அமிலங்கள், பலபடியாக்கலின் விகிதக்கலவையில் நீரின் இணை உருவாக்கமும் அடங்கும். 

: n H 2 NX-CO 2 H → [HN-XC (O)] n + n H 2 O. 

டைஅமீன்கள் மற்றும் டைகார்பாக்சிலிக் அமிலங்களிலிருந்து பலபடிகள் தயாரிக்கப்படும் போது, (எ.கா. நைலான் 66 இன் உற்பத்தி) பலபடியாக்கலானது மீண்டும், மீண்டும் வரும் ஒவ்வொரு அலகிற்கும் இரண்டு மூலக்கூறு நீரை உருவாக்குகின்றது. 

: n H 2 NX-NH 2 + n HO 2 CY-CO 2 H → [HN-X-NHC (O) -YC (O)] n + 2n H 2 O. 
: இடது|thumb|400x400px| ஒரு வகை ஒடுக்கம் - பலபடியின் பொதுவான வேதியியல் அமைப்பு

## பாலிஎசுத்தர்கள்
குறுக்கப் பலபடிகளில் மற்றுமொரு முக்கியமான வகைப்பாடானது பாலிஎசுத்தர்களாகும்.  அவை கார்பாக்சிலிக் அமிலம் மற்றும் ஒரு ஆல்கஹால் ஆகியவற்றின் வினையிலிருந்து உருவாகின்றன. பாலிஎசுத்தர்களுக்கான எடுத்துக்காட்டுகளில் ஒன்று பின்வருமாறு, எ.கா. பாலிஎதிலீன்டெரிப்தாலேட்டு : 

: n HO-X-OH + n HO 2 CY-CO 2 H → [OXO 2 CYC (O)] n + (3n-2) H 2 O. 

வலது|thumb|200x200px| பாலி- (  ) -3-ஐதராக்ஸிபியூட்ரேட் (பி3 ஹெச்.பி), இயற்கையாக காணப்படும் பலபடியின்  அமைப்பு.

## பாதுகாப்பு மற்றும் சுற்றுச்சூழல் பரிசீலனைகள்
சேர்க்கைப் பலபடிகளைக் காட்டிலும் குறுக்கப் பலபடிகள் அதிக மக்கும் தன்மை கொண்டவை. ஒருமங்களுக்கிடையேயான பெப்டைடு அல்லது எசுத்தர் பிணைப்புகள், குறிப்பாக, வினையூக்கிகள் அல்லது பாக்டீரியா நொதிகள் முன்னிலையில் நீராற்பகுப்பு செய்யப்படலாம்.  
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2019)">மேற்கோள் தேவை</span>]]* &#x5D;

## மேலும் காண்க

* உயிரிப்பலபடி 
* எபோக்சி பிசின்கள் 

## குறிப்புகள்

## புற இணைப்புகள்

*Polymers (and condensation polymers) - Virtual Text of Organic Chemistry, William Reusch

பகுப்பு:பலபடி வேதியியல்
2020 ஆங்காங்கில் கொரோனாவைரசுத் தொற்று

ஆங்காங்கில் **கொரோனாவைரசுத் தொற்று** (*2020 coronavirus pandemic in Hong Kong*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். ஆங்காங்கில் கோவிட்-19 முதல் 23 சனவரி 2020 அன்று உறுதிப்படுத்தப்பட்டது. 29 ஜூலை 2022 நிலவரப்படி, ஆங்காங்கில் 1,339,793 தொற்றுகள் உறுதிப்படுத்தப்பட்டுள்ளது.

## பின்னணி
சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுபிடிக்கப்பட்டது. அங்கு வசிக்கும் சிலருக்கு, காரணம் தெரியாத நுரையீரல் அழற்சி ஏற்பட்டது. தற்போது பயன்பாட்டில் உள்ள தடுப்பு மருந்துகள், சிகிச்சைகள் யாவும் பயனளிக்கவில்லை. இவ்வகை தீநுண்மி மக்களிடையே பரவியது, அத்துடன் அதன் பரவுதல் வீதம் (நோய்த்தொற்றின் வீதம்) 2020 சனவரி நடுப்பகுதியில் அதிகரிப்பதாகத் தோன்றியது.

ஆங்காங்கில் சூன் 2019 முதல் அரசுக்கு எதிரான தொடர் போரட்டங்களால் பொருளாதாரம் சரிவுகள் சந்தித்து வந்தது. மேலும் ஊகானில் கண்டறியப்பட்ட கொரோனாவைரசு தொற்றுநோய் காரணமாக தற்போது போராட்டங்கள் நிறுத்தப்பட்டுள்ளன.

## காலவரிசை

### சனவரி
சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுடறியப்பட்டதை தொடர்ந்து ஊகான் உணவு சந்தைக்கு சென்றவர்கள் ஏதாவது சுவாச அறிகுறிகள் தென்பட்டால் உடனடியாக மருத்துவரை அணுக வேண்டும் என்று 3 சனவரி 2020 அன்று ஆங்காங் அரசு அறிவித்தது.

### பிப்ரவரி
24 பிப்ரவரி 2020 நிலவரப்படி, மொத்தம் 81 பேருக்கு கொரோனாவைரசுத் தொற்று உறுதி செய்யப்பட்டுள்ளது.

### மார்ச்
thumb|கோவிட்-19 தொற்றுநோய்களின் போது ஆங்காங்கில் தெருக்களில்

### ஏப்ரல்
1 ஏப்ரல் 2020 அன்று ஆங்காங் அரசு கரோக்கி ஓய்வறைகள், இரவு விடுதிகள் மற்றும் கேளிக்கை விடுதிகளை தற்காலிகமாக மூடுவதற்க்கு உத்திரவு பிறப்பித்தது.

3 ஏப்ரல் 2020 அன்று மாலை 6 மணிக்கு ஆங்காங்கில் உள்ள அனைத்து  மதுபான கடைகள் மற்றும் கிளப்புகள் 14 நாட்களுக்கு மூட உத்தரவிடப்பட்டது.

## எல்லை மூடல் சர்ச்சை
பொது மக்கள் மற்றும் மருத்துவ நிபுணர்கள் சீனாவுடனான எல்லைகளை மூட கோரிக்கை வைத்தும் கேரி லாம் ஆங்காங் அரசு சீனாவுடனான எல்லைகளை மூட மறுத்தது. ஆனால் மருத்துவ பரிசோதனைகளை அறிவித்தது குறிப்பாக ஊகானிலிருந்து வருபவர்கள் கட்டாய பரிசோதனை செய்யப்பட்டார்கள்.

## பற்றாக்குறை
thumb|30 சனவரி 2020 அன்று ஆங்காங்கில் மாஸ்க் வாங்க நீண்ட வரிசையில் நின்றவர்கள், மேலும் அனைவரும் ஏற்கனவே  முகமூடியை அணிந்திருக்கிறார்கள்.

## தடுப்பு நடவடிக்கைகள்
பொது போக்குவரத்தை பயன்படுத்தும் அனைவரும் மற்றும் நெரிசலான இடங்களில் அறுவைசார் முகக் கவசம் அணியுமாறு ஆங்காங் அரசு பரிந்துரைத்தது.

## புள்ளிவிவரம்
பரிசோதனைக்கு பிறகு தொற்று இல்லாதவர்கள்: 6,057 (5 ஏப்ரல் 2020 வரை) பரிசோதனைக்காக மருத்துவமனையில் உள்ளவர்கள்: 132 (ஏப்ரல் 5, 2020 வரை) உறுதிப்படுத்தப்பட்டவர்கள்: 1037, தொற்றுக்கான அறிகுறி உள்ளது: 1 அறிகுறியற்ற வழக்குகள்: 193 (உறுதிப்படுத்தப்பட்ட வழக்குகளில் 18.6%)

### தொற்றுநோயின் வயது மற்றும் பாலினம்

## வரைபடங்கள்
மாதந்தோறும் புதிய வழக்குகளின் எண்ணிக்கை:

மார்ச் 1 முதல் நோயாளிகளின் எண்ணிக்கை:


நோயாளிகளின் நிலைகள்:


தொற்றுகள் எங்கிருந்து:

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:ஆங்காங்
காந்தி படித்துறை

**காந்தி படித்துறை (Gandhi Ghat)**  பாட்னாவில் கங்கை நதியில் உள்ள முக்கிய படித்துறைகளில் ஒன்றாகும். இதற்கு இந்திய சுதந்திர இயக்கத்தின் தலைவர் மகாத்மா காந்தியின் பெயரிடப்பட்டது. படித்துறை அதன் மாலை கங்கை ஆரத்திக்கு பிரபலமானது.  இது கங்கை நதியில் மகாத்மா காந்தியின் சாம்பலை மூழ்கடித்ததோடு தொடர்புடையது.

## இடம்
காந்தி படித்துறை கங்கைக் கரையில் அமைந்துள்ளது. இது பாட்னாவின் தேசிய தொழில்நுட்பக் கழகத்தின் பின்னால் அமைந்துள்ளது. மேலும் பாட்னா சந்திப்பு இரயில் நிலையத்திலிருந்து 5 கிலோமீட்டர் வடகிழக்கில் அமைந்துள்ளது.  

## கங்கை ஆரத்தி
காந்தி படித்துறையில் கங்கை ஆரத்தி 51 விளக்குகளுடன், பூசாரிகள் குழுவால், குங்குமப்பூ உடையணிந்து செய்யப்படுத்தப்படுகிறது. ஆரத்தி ஒரு சங்கு சப்தம் மூலம் தொடங்குகிறது. மேலும் விரிவான வடிவங்களில் தூபக் குச்சிகளின் இயக்கத்துடன் தொடர்கிறது. இருண்ட வானத்திற்கு எதிராக ஒரு பிரகாசமான சாயலை உருவாக்கும் பெரிய எரியும் விளக்குகளை வட்டமாக காண்பிக்கப்படுகிறது. இந்த சடங்கு 2011ஆம் ஆண்டில் வாரணாசி மற்றும் அரித்துவாரில் நடத்தப்படும் கங்கை ஆரத்தியின் அடிப்படையில் தொடங்கப்பட்டது. 

## சுற்றுலா
பீகார் மாநில சுற்றுலா மேம்பாட்டுக் கழகம் காந்தி படித்துறையிலிருந்து எம்.வி.கங்கா விகார் என்ற மிதக்கும் உணவகத்தை இயக்குகிறது. இது சன்செட் கப்பல் மற்றும் லெஷர் கப்பல் / கார்ப்பரேட் கப்பல் போன்றவற்றையும் படித்துறையிலிருந்து சுற்றுலாப் பயணிகளுக்காக இயக்குகிறது.  எம்.வி. கௌடில்யா என்ற மற்றொரு கப்பல் 2016 இல் சேர்க்கப்பட்டது. இது காந்தி படித்துறையிலிருந்து கங்கை நதியில் சுற்றுலா பயணங்களுக்கான பயணப் படகு ஆகும். இரண்டு கப்பல்களும் இயங்கும் இடத்தில் இருந்து காந்தி படித்துறையில் மிதக்கும் சிறு கப்பலை வைக்க சுற்றுலாத் துறை திட்டமிட்டுள்ளது.  

### காத்தாடி விழா
மகர சங்கராந்தியை முன்னிட்டு, சபல்பூர் தயரா தீவில், ஆற்றின் குறுக்கே காத்தாடி விழாவை மாநில சுற்றுலாத் துறை ஏற்பாடு செய்கிறது. திருவிழா முதன்முதலில் 2011இல் தொடங்கியது, அதன் பின்னர் ஒவ்வொரு ஆண்டும் ஏற்பாடு செய்யப்பட்டுள்ளது.  

## மேலும் காண்க
* பாட்னாவில் சுற்றுலா 

## குறிப்புகள்

பகுப்பு:பீகாரின் புவியியல்
பகுப்பு:இந்தியச் சுற்றுலாத் தலங்கள்
சிவகங்கை தொடருந்து நிலையம்

**சிவகங்கை தொடருந்து நிலையம்** (*Sivaganga railway station*, நிலையக் குறியீடு:*SVGA*) இந்தியாவின், தமிழ்நாட்டின், சிவகங்கை மாவட்டத்தில், சிவகங்கை நகரில் அமைந்துள்ள ஒரு தொடருந்து நிலையமாகும். இது தென்னக இரயில்வேயின், மதுரை கோட்டத்தின் கீழ் இயங்குகிறது.

## அமைவிடம்
சிவகங்கை தொடருந்து நிலையம் ஆனது, சிவகங்கை நகரத்தின் வெளிப்புறத்தில் அமைந்துள்ளது. இந்த தொடருந்து நிலையம், மானாமதுரை - காரைக்குடி வழித்தடத்தில் அமைந்துள்ளது. ஒவ்வொரு நாளும் இயக்கப்படும் விரைவுத் தொடருந்துகளும் மற்றும் நீண்ட தூரம் செல்லும் விரைவுத் தொடருந்துகளும், இந்நிலையத்தில் நிறுத்தப்படுகின்றன.

சிவகங்கை மதுரை கோட்டத்தில் உள்ள முக்கியமான தொடருந்து நிலையங்களில் ஒன்றாக இருந்தாலும், இந்நிலையத்தில் 3 நடைமேடைகள் மட்டுமே உள்ளன. 

இந்நிலையத்திற்கு அருகிலுள்ள வானூர்தி நிலையமான, மதுரை பன்னாட்டு வானூர்தி நிலையம், இந்நகரிலிருந்து 50 கி.மீ தொலைவில் மேற்கே அமைந்துள்ளது. இந்நிலையத்திற்கு தெற்கே மேலக்கொன்னக்குளம் தொடருந்து நிலையமும், வடக்கு பனங்குடி தொடருந்து நிலையமும் அமைந்துள்ளது.

## படங்கள்

File:Reservation center.jpg|முன்பதிவு மையம்
File:Crossing trains in Sivagnagai.JPG|இந்நிலையத்தை தொடருந்து ஒரு கடக்கிறது
File:Sivganagai Railway station.JPG|சிவகங்கை தொடருந்து நிலையம்
File:Sivagangai 2 and 3 platforms.JPG|சிவகங்கை தொடருந்து நிலையத்தின் 2 மற்றும் 3வது நடைமேடைகள்
File:Rameshwarem to bhuwaneshvar express (2).jpg|இராமேசுவரம் முதல் புவனேசுவர் விரைவுத் தொடருந்து (2)
File: Boat mail vs DEMU karaikudi.jpg|படகு விரைவுத் தொடருந்து மற்றும் DEMU காரைக்குடி


## மேற்கோள்கள்

## வெளி இணைப்புகள்
* சிவகங்கை தொடருந்து நிலையம் Indiarailinfo.

பகுப்பு:சிவகங்கை மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
காச்சிகுடா, ஐதராபாத்

**காச்சிகுடா** (**Kachiguda**) இந்தியாவின் தெலங்கானா மாநிலத் தலைநகரமான ஐதராபாத் பெருநகரத்தின் பழமையான பகுதியாகும். ஐதராபாத் நகரத்தின் மூன்றாவது பெரிய தொடருந்து நிலையம் காச்சிகுடா தொடருந்து நிலையம் ஆகும். இத்தொடருந்து நிலையத்தை ஐதராபாத் நிசாம் கட்டினார்.

## பெயர்க்காரணம்
காச்சிகுடா தொடருந்து நிலையப் பகுதியில் காச்சி இன மக்கள் அதிகம் வாழ்வதால் இப்பகுதிக்கு காச்சிகுடா  எனப்பெயராயிற்று. 

## பொருளாதாரம்
காச்சிகுடா பகுதியில் மார்வாரிகள், ஜெயினர்கள், குஜராத்திகள் மற்றும் தெலுங்கு வணிகர்களின் பெரிய வணிக வளாகங்கள் அதிகம் உள்ளது.
ஷா மியான் மசூதி இங்குள்ளது.

## போக்குவரத்து
 

காச்சிகுடா தொடருந்து நிலையம், வட இந்தியா மற்றும் தென்னிந்தியாவின் முக்கிய நகரங்களுடன இருப்புப் பாதை மூலம் இணைக்கிறது. தெலங்கான அரசு சாலைப்போக்குவரத்து கழகத்தின் பேருந்துகள், மாநிலத்திற்குள்ளும், மாநிலத்திற்கு வெளியே உள்ள முக்கிய நகரங்களுடன் இணைக்கிறது.

## மேற்கோள்கள்

பகுப்பு:ஐதராபாத் மாவட்டம், இந்தியா
பகுப்பு:ஐதராபாத்து
சார்வரி ஆண்டு

**சார்வரி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்திநான்காம் ஆண்டாகும். இந்த ஆண்டை செந்தமிழில் **வீறியெழல்** என்றும் குறிப்பர்
## சார்வரி ஆண்டு வெண்பா
சார்வரி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா
 
சார்வரி யாண்டதனிற் சாதிபதி னெட்டுமே
தீரம றுநோயற் றிரிவார்கள் - மாரியில்லை
பூமி விளைவில்லாமற் புத்திரரு மற்றவரும்
ஏம மின்றிச் சாவா ரியல்பு

இந்தப் பாடலின்படி இந்த ஆண்டில் சாதி, இன பேதமின்றி எல்லா சமயத்தினரும் நோயால் பாதிக்கபடுவர். குறைவாக மழை பொழியும். உணவு விளைச்சல் என்கிறது.

## சார்வரி ஆண்டு நிகழ்வுகள்
* சார்வரி ஆண்டு மார்கழி 18 அன்று (1901 சனவரி 1) சி. வை. தாமோதரம்பிள்ளை இறந்தார்.
## மேற்கோள்கள்

பகுப்பு:இந்துக் காலக் கணிப்பு முறை
பெண்டோரைட்டு

**பெண்டோரைட்டு** (Bentorite) என்பது Ca6(Cr,Al)2(SO4)3(OH)12·26(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். மெல்லிய ஊதா முதல் அடர் ஊதா நிறம் வரையிலான நிறங்களில் இது காணப்படுகிறது. கண்ணாடி பளபளப்புடன் அறுகோணப் படிகங்கள் முதல் இரு அறுகோண இருபட்டைக்கூம்புருவம் வரை வடிவத்துடன் ஒளிபுகும் தன்மை கொண்டதாகவும் பெண்டோரைட்டு படிகமாகிறது. கதிரியக்கப் பண்பு அல்லாத சரியான பிளவுப்படிகமான இது மோவின் அளவுகோலில் 2 என்ற கடினத்தன்மை மதிப்பைக் கொண்டுள்ளது.  

இசுரேல் நாட்டில் சாக்கடலின் மேற்கு எல்லையில் தானியன் காலத்து அட்ரூரியம் பாறைத் தோற்றத்தில் முதன் முதலாக 1980 ஆம் ஆண்டு சுலாமிட் கிராசு என்பவரால் விவரிக்கப்பட்டது. அமெரிக்காவிலுள்ள கலிபோர்னியா பல்கலைக்கழகம் (சான் டியேகோ) மற்றும் எருசலேம் எபிரேயப் பல்கலைக்கழகம் இரண்டிலும் நிலவியல் மற்றும் கனிமவியல் பேராசியராகப் பணிபுரிந்த யாக்கோவ் பென்-டோர் நினைவாக கனிமத்திற்கு பெண்டோரைட்டு என்ற பெயரை சுலாமிட் கிராசு சூட்டினார். 
## மேற்கோள்கள்

பகுப்பு:கால்சியம் கனிமங்கள்
பகுப்பு:குரோமியம் கனிமங்கள்
பகுப்பு:அலுமினியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:அறுகோணவமைப்புக் கனிமங்கள்
விளம்பி ஆண்டு

**விளம்பி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்திரண்டாம் ஆண்டாகும். இந்த ஆண்டை செந்தமிழில் **அட்டி** என்றும் குறிப்பர்
## விளம்பி ஆண்டு வெண்பா
விளம்பி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா
 
விளம்பி  வருடம்  விளையு  கொஞ்சமாரி
அளந்து  பொழியும்  அரசர்  கலிங்கமுடன்
நோவான்  மெலிவரே  நோக்கரிதாகுங்  கொடுமை
ஆவா புகலவரிதாம்

இந்தப் பாடலின்படி இந்த ஆண்டில் குறைவாக மழை பொழியும். இதனால் உணவு விளைச்சல் குறையும். ஆட்சியாளர்கள் கொடுக்கோல் ஆட்சி செய்வார்கள். மக்கள் சொல்ல இநலாதவாறும், பார்க்க இயலாதவாறும் கொடுமைகளை அனுபவிப்பர். கொடிய நோயினால் மெலிந்து மடிவர் என்கிறது.

## மேற்கோள்கள்

பகுப்பு:இந்துக் காலக் கணிப்பு முறை
ஜுராசிக் பார்க் 2 (பக்கவழி நெறிப்படுத்துதல்)

**ஜுராசிக் பார்க் 2** (*Jurassic Park 2*) என்பது இவற்றைக் குறிக்கலாம்:

* த லொஸ்ட் வேர்ல்ட் (கிரைட்டன் புதினம்), 1995-இல் மைக்கேல் கிரைட்டன் எழுதி வெளியிட்ட புதினம்; 1990-இல் வந்த புதினத்தின் தொடர்ச்சி. 
* த லொஸ்ட் வேர்ல்ட்: ஜுராசிக் பார்க், மேற்சொன்ன புதினத்தின் தழுவலாக 1997-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்; 1993-இல் வந்த ஜுராசிக் பார்க்-கின் தொடர்ச்சி.
கோண்டுவானா (இந்தியா)

கோண்டுவானா (**Gondwana**) மத்திய இந்தியாவின் ஒரு புவியியல் பகுதியாகும். இப்பகுதியின் கோண்டு மக்கள் பெரும்பான்மையாக வாழ்வதால் இப்பிரதேசத்திற்கு கோண்டுவானா எனப்பெயர் ஆயிற்று.

கோண்டு மக்கள் அதிகம வாழும் மகாராட்டிரா மாநிலத்தின் கிழக்கில் உள்ள  விதர்பா, விதர்பாவுக்கு வடக்கில் உள்ள மத்தியப் பிரதேச மாநிலப் பகுதிகள், மேற்கு சத்தீசுகர் மாநிலப் பகுதிகள், வடக்கு தெலங்கானா மாநிலப் பகுதிகள், மேற்கு ஒடிசா பகுதிகள் மற்றும் தெற்கு உத்தரப் பிரதேசப் பகுதிகளைக் கொண்டது கோண்டுவானா பிரதேசம் ஆகும். தக்காணப் பீடபூமியின் வடக்கில், 600 முதல் 700 மீட்டர் உயரத்தில் அமைந்த கோண்டுவானா பிரதேசம் மலைக்குன்றுகளால் சூழ்ந்தது. 

கோண்டுவானா தட்பவெப்பம்,  வெப்பமாகவும், பாதி வறண்டதாகவும் இருக்கும். இயற்கை தாவரங்கள், வறண்ட பருவமழை காடு மற்றும் பருவமழை புதர்க் காடுகள் கொண்டது. இதன் பெரும் பகுதிகள் இன்னும் காடுகளாக உள்ளது. இப்பகுதியில் புலிகள் உள்ளிட்ட விலங்குகள் கொண்ட பல தேசியப் பூங்காக்கள் உள்ளன.

கோண்ட்வானாவில் பட்டியல் பழங்குடி இனமக்கள் ஒப்பீட்டளவில் அதிக விகிதத்தில் உள்ளனர், இதில் கோண்டு மக்களும் அடங்குவர். பட்டியல் பழங்குடியினர் பொருளாதார ரீதியாகவும், சமூக ரீதியாகவும் பின்தங்கியவர்களாக அங்கீகரிக்கப்பட்டுள்ளனர். கோண்டுவான பிரதேசத்தின் பல மாவட்டங்களில்  கோண்டு மக்கள் தொகை பெரும்பான்மையாக உள்ளது.

## வரலாறு

மத்திய இந்தியாவின் கோண்டுவான பிரதேசத்தில் கோண்டு மக்கள் உள்ளிட்ட பல பழங்குடியின மக்களின் இராச்சியங்கள் ஆட்சி செய்தது.

பெரிஷ்தா எனும் பாரசீக வரலாற்று அறிஞரின் கூற்றுப்படி, 1398-ஆம் ஆண்டு முதல் கோண்டுவானா பிரதேசத்தின் முதல் மன்னராக நரசிங் ராய் ஆட்சி செய்தார்.
இவர் இறுதியாக மால்வா சுல்தான் ஹோஷங் ஷாவால் கொல்லப்பட்டார். கிமு 14 முதல் 17-ஆம் நூற்றான்டு வரை கோண்டுவானா பிரதேசத்தை கார்கா-மண்ட்லா, தேவ்கர் மற்றும்  சன்டா-சிர்பூர் இராச்சியங்கள் ஆண்டது. 1733-இல் மராத்தியப் பேரரசின் பேஷ்வாக்கள் புந்தேல்கண்ட் பிரதேசத்தை கைப்பற்றினர். 1735-இல் கோண்டுவானா பிரதேசத்த்தின் கார்க்கா-மண்ட்லா இராச்சியத்தை மராத்தியப் பேரரசின் கீழ் கொண்டு வந்தனர். 1743-இல் மராத்திய போன்சலே வம்சத்தினர் நாக்பூரில் தங்கள் இராச்சியத்தின் தலைமையிட நகரத்தை நிறுவி, 1751-இல்   தேவ்கர் மற்றும் சத்தீஸ்கர் பகுதிகளையும் கைப்பற்றினர். 19-ஆம் நூற்றான்டில் பிரித்தானிய  இந்தியாவின் ஆட்சியாளர்கள் மராத்தியர்களை வென்று  கோன்டுவானா பிரதேசத்தை கைப்பற்றினர்.

## ஆதாரங்கள்
* McEldowney, Philip F. (1980) ''Colonial Administration and Social Developments in middle India: The Central Provinces, 1861-1921''. Ph. D. Dissertation, University of Virginia.
பகுப்பு:மத்தியப் பிரதேசப் புவியியல்
பகுப்பு:சத்தீஸ்கரின் புவியியல்
பகுப்பு:தெலங்காணாவின் புவியியல்
பகுப்பு:மகாராட்டிரப் புவியியல்
பகுப்பு:ஒடிசாவின் புவியியல்
பீலா வெங்கடேசன்

**பீலா வெங்கடேசன்** (*Beela Vengadesan*;15 15 நவம்பர் 1969-24 செப்டம்பர் 2025) என்பவர் பெண் மருத்துவரும், தமிழ்நாடு அரசின் முன்னாள் சுகாதாரத்துறை செயலாளரும் ஆவார். இவர் இந்திய ஆட்சிப் பணியாளராகவும்(ஐஏஎஸ்) இருந்துள்ளார்.

## ஆரம்பகால வாழ்க்கை
பீலா ராஜேஷ் நவம்பர் 15, 1969ஆம் ஆண்டு சென்னையில் உள்ள கொட்டிவாக்கத்தில் பிறந்தார். இவருடைய தந்தை எல். என். வெங்கடேசன், இவரது சொந்த ஊர் தூத்துக்குடி மாவட்டம் வாழையடி ஆகும். இவர் தமிழ்நாடு காவல்துறையின் தலைமை இயக்குநராக பணியாற்றி ஓய்வு பெற்றவர். இவரது தாய் ராணி வெங்கடேசன், இவரது சொந்த ஊர் கன்னியாகுமரி மாவட்டம், நாகர்கோவில் ஆகும். இவர் சாத்தான்குளம் தொகுதியின் முன்னாள் சட்டமன்ற உறுப்பினர் ஆவார்.

## திருமண வாழ்க்கை
பின்னர் ஒடிசா மாநிலத்தைச் சேர்ந்த ராஜேஸ் தாஸ் எனும் இந்தியக் காவல் பணி அதிகாரியை காதலித்து 1992ஆம் ஆண்டு திருமணம் செய்து கொண்டார். இவர்களுக்கு பிங்கி, பிரீத்தி என இரண்டு மகள்கள் உள்ளனர்.

## கல்வி
இவர் மதராசு மருத்துவக் கல்லூரியில், மருத்துவம் பயின்றார். அதன் பிறகு, இந்திய ஆட்சிப் பணியாளராக இருந்தார். அரசுத்துறைகளில் பல்வேறு பதவிகளில் பணியாற்றியுள்ளார்.

## அரசுத்துறை பொறுப்புகள்
தமிழகத்தில் செங்கல்பட்டு துணை ஆட்சியாராக இருந்துள்ளார். மீன்வளத்துறையின் திட்ட இயக்குநராக இருந்துள்ளார். இந்திய மருத்துவம் மற்றும் ஹோமியோபதி ஆணையராகப் பணியாற்றியுள்ளார். இந்திய அரசு ஜவுளி அமைச்சகத்தில், கைத்தறி ஏற்றுமதி மேம்பாட்டு கவுன்சில் நிர்வாக இயக்குநராகப் பணியாற்றியுள்ளார். 2019 ஆம் ஆண்டு பிப்ரவரி 17 முதல் தமிழ்நாடு சுகாதாரம் மற்றும் குடும்ப நலத்துறையின் செயலாளராக நியமனம் செய்யப்பட்டார். தமிழ்நாட்டில், கொரானா தொற்று 
தொடர்பான, இவரது சுகாதாரம் சார்ந்த நடவடிக்கைகள் மக்களை கவர்ந்தது.

## இறப்பு
தமிழ்நாடு அரசின் எரிசக்தி துறைச் செயலாளராகப் பணியாற்றிய பீலா வெங்கடேசன் 24 செப்டம்பர் 2025 அன்று உடல் நலக்குறைவினால் காலமானார். இவர் மூளைக் கட்டி நோயால் பாதிக்கப்பட்டிருந்தார்.

## மேற்கோள்கள்

## புற இணைப்புகள்
*

பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:1969 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:தமிழ்நாடு அரசு அதிகாரிகள்
பகுப்பு:2025 இறப்புகள்
பெரிஷ்தா

**பெரிஷ்தா** (**Firishta** or **Ferishta**) (), முழுப்பெயர்: **முகமது காசிம் இந்த் ஷா** (**Muhammad Qasim Hindu Shah **) (), பாரசீக வரலாற்று அறிஞரும், தென்னிந்தியாவின் தக்காண சுல்தான்களின் அரசவைகளில் பணியாற்றிவரும் ஆவார். இவர் 1560-இல் பிறந்து 1620-இல் மறைந்தவர்.

## வாழ்க்கை
பாரசீகத்தின் கோலம் அலி இந்து ஷாவிற்கு 1560-இல்  பிறந்தவர் பெரிஷ்தா. பெரிஷ்தா சிறுவனாக இருக்கையில் அவரின் தந்தை, இந்தியாவின் அகமதுநகர் சுல்தானின் இளவரசருக்கு பாரசீக மொழி கற்றுத் தர இந்தியாவிற்கு வருகை தந்தார்.

1587-இல் பெரிஷ்தா அகமதுநகர் சுல்தான் முர்துஷா நிசாம் ஷாவின் மெய்க்காவல் படையில் சேர்ந்தார். அகமதுநகர் சுல்தானை அவரது மகனும், பட்டத்து இளவரசருமான மீரான் ஷா என்பவர் கொன்று ஆட்சி பீடம் ஏறினான். ஆனால் பெரிஷ்தா அவரிடம் பணி செய்யாது, 1589-இல் பிஜப்பூர் சுல்தான் இரண்டாம் இப்ராகிம் அடில் ஷாவின் அரசவையில் பணியில் சேர்ந்தார்.

1593-இல் இரண்டாம் இப்ராகிம் அடில் ஷா, பெரிஷ்தாவை இந்திய வரலாற்றையும், தக்காணச் சுல்தான்களின் வரலாற்றையும் எழுத பணித்தார்.

## பெரிஷ்தாவின் எழுத்துக்களின் மேலோட்டப் பார்வை
பெரிஷ்தாவின் இந்திய வரலாற்று நூல்களின் தொகுப்பு **தரிக்-இ-பெரிஷ்தா** *(Tarikh-i Firishta)* மற்றும் **குல்ஷன்-இ-இப்ராகிம்** (Gulshan-i Ibrahim) என அழைக்கப்படுகிறது. இந்நூலில் முகவுரையில் வட இந்தியாவை ஆண்ட முகலாயருக்கு முந்தைய இந்துஸ்தானத்தின் சுருக்க வரலாற்றையும், அரேபியர்கள் கிழக்கில் இந்தியாவின் சிந்து பகுதிகளை வரை கைப்பற்றியதையும் விளக்கியுள்ளார். கேரளாவின் மலபார் கடற்கரை பகுதிகளில் அரேபியர்கள் நறுமணப் பொருட்களை கொள்முதல் செய்து மேற்கத்திய நாடுகளுக்கு வணிகம் செய்தததையும், இந்தியாவில் வாழ்ந்த இசுலாமிய சூபி ஞானிகளைக் குறித்தும் எழுதியுள்ளார். மேலும் இந்தியாவின் புவியியல்,  தட்பவெப்பம்  குறித்தும், காஷ்மீர் இராச்சிய மன்னர் சிக்கந்தர் பட்சிகான் ஆட்சியில், இந்துக்களை கொடூரமாக நடத்தியது குறித்தும் எழுதியுள்ளார்.

தரீக்-இ-பெரிஷ்தாவில்  கீழ்கண்ட நூல்கள் கீழ்கண்டவர்களின் வரலாறுகள் உள்ளது.:
# காஜனவி & லாகூரின் மன்னர்கள்
# தில்லி சுல்தான்கள் 
# தக்காண சுல்தான்கள்:
##கோல்கொண்ட சுல்தான்கள் 
##பிஜப்பூர் சுலதான்கள்
##அகமதுநகர் சுல்தான்கள் 
##பேரர் சுல்தான்கள்
##பீதர் சுல்தான்கள்
##திலங்கா
# குஜராத் சுல்தான்கள்
# மால்வா மன்னர்கள் 
# காந்தேஷ் பிரதேச மன்னர்கள் 
# வங்காளம் & பிகாரின் சுல்தான்கள்
# முல்தான் சுல்தான்கள்
# சிந்து நாட்டின் ஆட்சியாளர்கள்
# காஷ்மீர் இராச்சிய சுல்தான்கள்
# மலபார் கடற்கரை குறித்த பதிவுகள்  
# இந்திய இசுலாமிய சூபி ஞானிகள் 
# இந்தியாவின் புவியியல் & தட்பவெப்பம்

## மரபுரிமைப் பேறுகள்
1768-இல் கிழக்கிந்திய கம்பெனியின் அதிகாரி அலெக்சான்டர் டவ் பெரிஷ்தாவின் நூலை ஆங்கிலத்தில் மொழிபெயர்த்தார்.

## ஆதாரங்கள்
*
*

## மேற்கோள்கள்

*
*Devare, T. N. *A short history of Persian literature; at the Bahmani, the Adilshahi, and the Qutbshahi courts.* Poona: S. Devare, 1961.

பகுப்பு:வரலாற்றாளர்கள்
பகுப்பு:1560 பிறப்புகள்
பகுப்பு:1620 இறப்புகள்
பகுப்பு:இந்திய வரலாற்றாளர்கள்
சிற்றெலி

thumb|ஐரோப்பிய சிற்றெலிஒன்று
thumb|கிழக்கத்திய போகெமியாவில் உள்ள ஓரிடத்தில் சிற்றெலி புற்றுகள்
**சிற்றெலிகள்** (*Mole*) என்பன நிலத்திற்கு அடியில் வளைகளில் வாழத் தகவமைத்துக்கொண்ட சிறிய பாலூட்டிகளாகும். இவற்றின் உடல் உருண்டையாகவும் பட்டுப் போன்ற மென்மயிர்களையும் கொண்டிருக்கும். இவற்றின் கண்களும் காதுகளும் சட்டென்று கண்ணுக்குத் தெரியாததாகவும் சிறிதாகவும் இருக்கும். பின்னங்கால்கள் குன்றியும் முன்னங்கால்கள் குட்டையாக இருப்பினும் வளை தோண்ட ஏதுவாக வலுவாகவும் இருக்கும்.

சிற்றெலி என்பது பொதுவாக வட அமெரிக்கா, ஆசியா, ஐரோப்பாவில் காணப்படும் தால்ப்பிடே குடும்பத்தைச் சேர்ந்த விலங்குகளையே குறிக்கும்.

இவை பொதுவாக வளைதோண்டி சிறு மண்மேடுகளை ஏற்படுத்தும்.

## இயல்புகள்
### நிலத்திற்கடியில் மூச்சுவிடல்
மற்ற விலங்குகளை விட சிற்றெலிகளால் அதிகமான கார்பன் டை ஆக்சைடு உள்ள சூழலில் தாக்குப்பிடிக்க முடியும். இவற்றின் குருதியில் உள்ள ஒரு சிறப்பான ஈமோகுளோபின் ஆக்சிசனை நன்கு ஈர்த்து வைத்துக் கொள்வதே காரணமாகும். மேலும் சிற்றெலிகள் வெளிவிட்ட மூச்சுக் காற்றினைக் கூட பயன்படுத்தி ஆக்சிசனைப் பெறவியலும். இதனால் இவற்றால் ஆக்சிசன் குறைந்த சூழலிலும் வாழ முடிகிறது.

## கூடுதல் கட்டைவிரல்கள்
thumb|மோலின் பாதம்
சிற்றெலிகளுக்கு இயல்பான கட்டைவிரலுக்கு அடுத்து ஒரு கூடுதல் கட்டைவிரலும் உள்ளது.

## உணவு
மண்புழுக்களே இவற்றின் முதன்மையான உணவு. மேலும் மண்ணுக்குள் காணப்படும் மற்ற சிறு முதுகெலும்பில்லா உயிர்களையும் இவை உண்கின்றன. வளைக்குள் விழுந்த மண்புழுக்களை நன்றாக மோப்பம் பிடித்து ஓடி வந்து அவற்றை உண்கின்றன. மேலும் இவற்றின் எச்சிலில் உள்ள ஒரு வகை நஞ்சு மண்புழுக்களை முடக்கி விடுகின்றனது. இதனால் சிற்றெலிகளால் இரையைக் கொல்லாமல் வைத்திருந்து வேண்டும் போது தின்ன முடிகிறது. சில வளைகளில் இவ்வாறு ஆயிரத்திற்கும் அதிகமான மண்புழுக்கள் உயிருடன் இருந்ததைக் கண்டறிந்துள்ளனர்.

நட்சத்திர வடிவ மூக்குடைய மோலினால் மனிதனால் பார்வையில் தொடர்வதை விடக் கூடுதலான வேகத்தில் இரையைத் தேடிப் பிடித்து தின்று விட முடியும்.

## தோலும் மென்மயிரும்
thumb|1921-ஆம் ஆண்டைச் சேர்ந்த ஒரு விளம்பரம்
இவற்றின் மென்மயிர் பட்டுப் போல மென்மையானது. மேலும் தரைவாழ் விலங்குகளைப் போல ஒரு பக்கமாக சாய்ந்திருப்பதில்லை. எனவே சிற்றெலிகளால் வளைக்குள் பின்புறமும் எளிதாகச் செல்ல முடியும். எந்தப் பக்கம் தடவினாலும் மென்மையாக இருக்கும் தன்மையினால் மனிதர்களால் தோலணிகள் செய்ய விரும்பப் பட்டது. அலெக்சாந்திரா என்னும் அரசி ஒருவர் மோலின் தோலினால் செய்த அலங்கார ஆடைகளை அணிந்தமையால் மக்கள் இவற்றை விரும்பி வாங்கத் தொடங்கினர். இதனால் மனிதர்களுக்கு தோட்டங்களில் உள்ள உழவர்களுக்கு நன்மை செய்யக் கூடிய மண்புழுக்களை உண்பதன் மூலம் இடைஞ்சலாக எண்ணப்பட்ட சிற்றெலிகள் அவற்றின் தோலின் மதிப்புக் காரணமாக விரும்பப் பட்டன. தோலும் மென்மயிரும் கரும்பழுப்பு நிறத்தில் இருந்தாலும் வேண்டிய வண்ணத்தில் சாயமேற்ற முடியும்.

## மேற்கோள்கள்

பகுப்பு: பாலூட்டிகளின் பொதுப்பெயர்கள்
பகுப்பு:சிற்றெலிகள்
வளையபுரோப்பீனோன்

**வளையபுரோப்பீனோன்** *(Cyclopropenone)* என்பது C3H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அரோமாட்டிக் சேர்மத்தை சைக்ளோபுரோப்பீனோன் என்ற பெயராலும் அழைக்கலாம். வளையபுரோப்பீன் கார்பன் சட்டக கட்டமைப்புடன் ஒரு கீட்டோன் வேதிவினை குழு இச்சேர்மத்தில் இடம்பெற்றுள்ளது. நிறமற்று காணப்படும் இச்சேர்மம் அறைவெப்ப நிலைக்கு அருகில் கொதிக்கும் தன்மை கொண்டதாகவும் எளிதில் ஆவியாகக் கூடிய சேர்மமாகவும் உள்ளது. தூய்மையான வளையபுரோப்பீனோன் அறைவெப்பநிலையில் உள்ளபோதே பலபடி வினைக்கு உட்படுகிறது.  வளையபுரோப்பீனோனின் வேதியியல் பண்புகள் இதிலுள்ள கார்போனைல் குழுவின் வலுவான துருவமுனைப்பால் ஆதிக்கம் செலுத்துகின்றன.   வளையத்தின் மீது ஒரு பகுதி நேர்மின் சுமையையும் ஆக்சிசனில் ஒரு பகுதி எதிர்மின் சுமையையும் வழங்கி அரோமாட்டிக் தன்மையை உறுதிப்படுத்துகிறது. 

## மேற்கோள்கள்

பகுப்பு:வளைய புரோப்பீன்கள்
பகுப்பு:ஈனோன்கள்
பகுப்பு:எளிய அரோமாட்டிக்கு வளையங்கள்
டெட்ராகுளோரோசைக்ளோபுரோப்பீன்

**டெட்ராகுளோரோசைக்ளோபுரோப்பீன்** *(Tetrachlorocyclopropene)* என்பது C3Cl4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அரோமாட்டிக் சேர்மத்தை டெட்ராகுளோரோவளையபுரோப்பீன் என்ற பெயராலும் அழைக்கலாம். நிறமற்ற நீர்மமாகக் காணப்படும் இச்சேர்மம் கரிமத் தொகுப்பு வினைகளிலும் அசிட்டைலீன் வழிப்பொருள்கள் தயாரிக்க உதவும் வினையாக்கியாகவும் பயன்படுகிறது. டைகுளோரோகார்பீனுடன் டெட்ராகுளோரோயெத்திலீனை சேர்த்து வினைபுரியச் செய்வதன் மூலம் டெட்ராகுளோரோசைக்ளோபுரோப்பீன் தயாரிக்க முடியும். 
அரைல்புரோப்பியோலிக் அமிலங்கள் தயாரிப்பிலும் இச்சேர்மம் பயன்படுத்தப்படுகிறது. 
:C3Cl4  +  ArH  +  2 H2O  →  ArC2CO2H  +  4 HCl
சில சந்தர்ப்பங்களில் ஈர் அரைலேற்ற வினைகள் நிகழ்ந்து டை அரைல்சைக்ளோபுரோப்பீனோன் உருவாகிறது. இதை கார்பனைல் நீக்கம் செய்து டை அரைல் அசிட்டைலைன்களைப் பெற இயலும். இடைநிலையான டிரைகுளோரோசைக்ளோபுரோப்பீனியம் மின்னணு கவரி (C3Cl3+) வழியாக இவ்வினைகள் நிகழ்கின்றன. 
## மேற்கோள்கள்

பகுப்பு:கரிமகுளோரைடுகள்
பகுப்பு:வளைய புரோப்பீன்கள்
இலட்சுமி சந்த் குப்தா

**இலட்சுமி சந்த் குப்தா** *(Laxmi Chand Gupta)* என்பவர் ஓர் இந்திய மருத்துவர் ஆவார். கதிரியக்க நிபுணர், எழுத்தாளர் மற்றும்  விளையாட்டு மருத்துவத்தில் நிபுணத்துவம் பெற்றவராகவும் இவர் அறியப்பட்டார். இந்திய எல்லைப் பாதுகாப்புப் படையில் மருத்துவ இயக்குநராகப் பணிபுரிந்தார். சார்க் இலக்கிய விருது மற்றும் மருத்துவ பிரிவில் வழங்கப்படும் மிக உயர்ந்த இந்திய விருதான பிதான் சந்திரா ராய் விருது உட்பட பல்வேறு  விருதுகளை இவர் பெற்றுள்ளார். மருத்துவ அறிவியலில் குப்தாவின் சிறந்த பங்களிப்பிற்காக  இந்திய அரசின் நான்காவது உயர் குடிமகன் விருதான பத்மசிறீ பட்டம் 2010 ஆம் ஆண்டில் வழங்கப்பட்டது.

## வாழ்க்கை வரலாறு

இந்தியாவின் மிகப்பெரிய மாநிலமான மத்திய பிரதேசம் குவாலியரில் 1939 ஆம் ஆண்டு சூலை மாதம் 10 ஆம் தேதி இலட்சுமி சந்த் குப்தா பிறந்தார். 1966 ஆம் ஆண்ட்டு குவாலியரிலுள்ள யிவாயி பல்கலைக்கழகத்தின் கயாரா ராசா மருத்துவக் கல்லூரியில் மருத்துவத்தில் இளநிலை பட்டம் பெற்றார். மேலும் 1968 ஆம் ஆண்டு கதிரியக்கவியல் முதுகலை மருத்துவப் படிப்பை முடித்தார். 1972  ஆம் ஆண்டில் சமூதாயம் மற்றும் தடுப்பு மருந்துத் துறையில் பட்டம் பெற்றார். குப்தா 1966 ஆம் ஆண்டு எல்லைப் பாதுகாப்புப் படையில் சேர்ந்து மருத்துவ இயக்குநராகவும்  1997 ஆம் ஆண்டு ஓய்வு பெறும் வரை பொது ஆய்வாளராகவும் பணியாற்றினார். மேலும் ஈரானின் அகுவாசு நகரில் கதிரியக்கவியலாளராக 1975 ஆம் ஆண்டு முதல் 1980 ஆம் ஆண்டு வரை பணியாற்றினார்.

குப்தா விளையாட்டு மருத்துவத்தில் நிபுணராகவும் மற்றும் இந்திய விளையாட்டு மருத்துவ சங்கத்தின் உறுப்பினராகவும் இருந்தார். மேலும் குப்தா ஒரு சிறந்த எழுத்தாளராக நூற்றுக்கும் மேற்பட்ட மருத்துவ புத்தகங்களை எழுதி உள்ளார். 2005 ஆம் ஆண்டு முதல் மற்றும் 2009 ஆம் ஆண்டு வரையிலான காலத்தில் அதிக எண்ணிக்கையிலான மருத்துவ புத்தகங்களை எழுதியவர் என்ற உலக சாதனையை இவர் படைத்தார்.. முதலுதவி கையேடு, பொதுவான காயங்கள் மேலாண்மை, விளையாட்டு காயங்களும் ஊட்டச் சத்துகளும், அக்குபிரசரின் அதிசய விளைவுகள்,  மருத்துவ அவசரகால சிகிச்சைகளின் கையேடு ,உயர் இரத்த அழுத்தம் மற்றும் மாரடைப்புடன் வாழ்வது எப்படி போன்றவை குப்தா எழுதிய குறிப்பிடத்தக்க புத்தகங்களாக கருதப்படுகின்றன. இவர் பல மருத்துவ ஆய்வுக் கட்டுரைகளையும் வெளியிட்டுள்ளார். இந்திய மருத்துவ வர்த்தமானி மற்றும் மருத்துவ பயிற்சி இதழின் தற்போதைய ஆலோசனைக் குழுக்களில் ஓர் உறுப்பினராகவும் பணியாற்றினார்.

குப்தா 2006 ஆம் ஆண்டு மருத்துவ அறிவியல் கழகத்தின் சக உறுப்பினர் ஆவார். இந்திய அரசின் மிக உயர்ந்த விருதானபிதான் சந்திரா ராய் விருது 1988 ஆம் ஆண்டு இந்திய மருத்துவ ஆராய்ச்சி சபையின் சார்பாக குப்தாவுக்கு வழங்கப்பட்டது. மேலும் குடியரசு காவலர் பதக்கம் 1993 ஆம் ஆண்டும் மற்றும்  ஆன்மீக அறிவியல் ஆராய்ச்சி அறக்கட்டளையின் விருதையும் பெற்றார். 2002 ஆம் ஆண்டில்  இந்திய மருத்துவ சங்கத்தின் மத்திய பிரதேச மாநிலத்தின் வாழ்நாள் சாதனையாளர் விருது மற்றும் சார்க் இலக்கிய விருது போன்ற பல விருதுகளையும்  பெற்றார். 2010 ஆம் ஆண்டு சனவரி மாதம் இந்திய அரசின் உயர் குடிமகன் விருதான பத்ம பூசன் விருதுக்கு  தேர்ந்தெடுக்கப்பட்டார்.  குப்தா 2010 ஆம் ஆண்டு மே மாதம் தனது 70 வயதில் இறந்தார். A few months later, he died on 26 May 2010, at the age of 70.

## குப்தாவின் தேர்ந்தெடுக்கப்பட்ட வாழ்க்கை வரலாறுகள்

* 
* 
* 
* 
* 
* 
* 
* 
* 
* 
* 
* 

## மேற்கோள்கள்

பகுப்பு:1939 பிறப்புகள்
பகுப்பு:2010 இறப்புகள்
பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்